tomron87/hebrew-wikipedia-sentences-corpus huggingface dataset:
בין חברי הסגל, הבוגרים והחוקרים באוניברסיטה נמנו 8 זוכי פרס נובל, 75 מקבלי מלגת רודז, 65 מקבלי מדליה אולימפית, 10 חברים באקדמיה האמריקאית לאמנויות ולמדעים (AAA&S), 6 חברים באקדמיה הלאומית למדעים (NAS) ו-306 חברים בחברה המלכותית הקנדית (RSC).
לאוניברסיטה יש מעל ל-400,000 בוגרים מ-160 מדינות.
באוניברסיטה למדו אף ארבעה מראשי ממשלת קנדה, האחרון שבהם הוא ג'סטין טרודו.
האוניברסיטה חברה בהתאגדות אוניברסיטאות האוקיינוס השקט, בקבוצת אוניברסיטאות המחקר הקנדי U15 ובאיגוד של אוניברסיטאות חבר העמים הבריטי.
לאוניברסיטה תוכנית אסטרטגית בין-לאומית לשנים 2018–2028.
באוניברסיטה אחת מספריות המחקר הגדולות בקנדה ובה למעלה מ-8.3 מיליון כרכים (כולל דפוס ואלקטרוני) ב-21 ספריות משנה.
לאוניברסיטת ונקובר שני קמפוסים וארבע מרכזים נוספים:
הקמפוס המרכזי של האוניברסיטה נמצא בפוינט גריי, מרחק 20 דקות נסיעה ממרכז העיר ונקובר.
סמוך לקמפוס מספר חופים ונוף רכס הרי החוף הצפוני.
בין הקמפוס לעיר קיימת חגורה ירוקה של הפארק האזורי פסיפיק ספיריט.
שטח המבנים בקמפוס הוא מעל מיליון מטר רבוע והם תופסים 1.7 קמ"ר מתוך השטח הכולל של הקמפוס.
רחובות הקמפוס רובם בנויים בתבנית רחובות שתי וערב.
הקמפוס יושב על אדמות האומות הראשונות.
שטח הקמפוס אינה נמצא בתחום הרשות המוניציפלית של ונקובר ולכן השיטור באזור הקמפוס הוא של המשטרה הרכובה המלכותית של קנדה (RCMP) ושל מחלקת הביטחון של האוניברסיטה ולא של משטרת ונקובר (VPD).
לאוניברסיטה שני קמפוסי-לוויין בתחום העיר, האחד בבית החולים הכללי של ונקובר (VGH) המשמש תלמידי מדעי הרפואה והשני במרכז העיר ומיועד לתוכניות שאינן לתואר אקדמי ולסטודנטים שאינם לומדים בתוכנית לימודים מלאה.
בתחום הקמפוס המרכזי גנים רבים, בהם הגן הבוטני של האוניברסיטה והמרכז לחקר הצומח.
בקמפוס גם אולם קונצרטים, אולם תיאטרון ואולם קולנוע.
בשטח הקמפוס באוקנגן שכנה בעבר מכללת אוניברסיטת אוקנגן.
הקמפוס נמצא בסמוך לשדה התעופה של קלונה.
לימודים בקמפוס החלו בשנת 2005. בקמפוס מתקיימים לימודים לתארים ראשונים בתחומי האמנויות, מדע, הנדסה, סיעוד, חינוך וניהול.
בשנת 2010 הוכפל שטח הקמפוס.
בשנת 2011 זכה הקמפוס לתקציב פיתוח של 400 מיליון דולר קנדי בעזרתו נבנו מספר מבנים המשמשים להוראה ולמחקר.
רשימת הפקולטות ובתי הספר בקמפוס:
בית הספר לאדריכלות ולאדריכלות נוף
בית ספר ללימודי ספרנות, ארכיבאות ומידע
בית ספר למנהל עסקים ע"ש סאודר
בית הספר לאמנויות ומדעים ע"ש אירוין ק.
דירוג QS לאוניברסיטאות: מקום 34 (2024)
אוניברסיטת קומפלוטנסה של מדריד (בספרדית: La Universidad Complutense de Madrid; בראשי תיבות: UCM) היא אחת האוניברסיטאות הוותיקות בעולם, והעתיקה באוניברסיטאות ספרד.
באוניברסיטה לומדים כ-85,000 סטודנטים ועובדים בה למעלה מ-10,000 אנשי סגל.
האוניברסיטה ממוקמת בקמפוס מרכזי בקרית האוניברסיטה ברובע מונקלואה-ארבקה שבמדריד, ובקמפוס משני בשכונת סומוסגואס (Somosaguas) בעיר השכנה פוסואלו דה אלארקון .
האוניברסיטה חברה ברשת אוטרכט, בארגון אירופאום, בקבוצת האוניברסיטאות קומפוסטלה (CGU), בארגון האוניברסיטאות העולמי (IAU), בברית האוניברסיטאות Una Europa וברשת האוניברסיטאות מבירות אירופה (UNICA).
שורשי האוניברסיטה נטועים בבית ספר כללי (Studium generale) שנוסד בשנת 1293 על ידי המלך סאנצ'ו הרביעי באלקלה דה אנארס הסמוכה למדריד.
בשנת 1499 הפך בית הספר הכללי לאוניברסיטה, ביוזמתו של הקרדינל פרנסיסקו חימנס דה סיסנרוס ובתמיכתו של האפיפיור אלכסנדר השישי.
היא נקראה אוניברסיטת קומפלוטנסה על שם קומפלוטום - שמה הלטיני של אלקלה דה אנארס.
האוניברסיטה שגשגה במהלך המאה ה-16, ובשנת 1509 פעלו במסגרתה חמש פקולטות: אמנות ופילוסופיה, תאולוגיה, משפט קאנוני, פילולוגיה ורפואה.
הצלחת האוניברסיטה בתקופה זו נזקפת רבות לזכותו של סינסרוס, שבתור הארכיבישוף של טולדו, הצליח לתמוך בה באופן ניכר.
בשנת 1517 הושלמה באוניברסיטה כתיבת הפוליגלוטה הקומפלוטנסית, מהדורה בחמישה כרכים שכללה את כל כתבי התנ"ך בעברית, יוונית, ארמית ותרגום הוולגטה ללטינית.
אף על פי שמרבית עותקי הפוליגוטה לא שרדו, היא נחשבת למגנום אופוס של האוניברסיטה ולאחד משיאי האקדמיה הספרדית, לצד היותה גורם מכריע בהפיכתה של האוניברסיטה לאחת המובילות בעולם.
בשנת 1836 עברה האוניברסיטה למדריד ושמה שונה ל"אוניברסיטה מרכזית".
בשנת 1927 הוחלט בצו מלכותי על הקמת קמפוס חדש ברובע מונקלואה ארבקה, לימים קריית האוניברסיטה, על שטחים שהועברו מחצר המלוכה על ידי המלך אלפונסו ה-13. במהלך מלחמת האזרחים בספרד הפכה קריית האוניברסיטה לאזור קרבות, וחלק מבנייני האוניברסיטה נהרסו.
בשנת 1970 שונה שם האוניברסיטה לאוניברסיטת קומפלוטנס של מדריד ונבנה קמפוס נוסף בסומוסגואס עבור הפקולטות למדעי החברה.
באוניברסיטה מספר מכוני מחקר, המוקדשים למחקר מדעי וטכנולוגי ולמחקר של האמנות, בתחומים כגון מגנטיות, משפט השוואתי, ניתוח כלכלי, משפט אירופי, מחקר פמיניסטי, גאו-מדעים, רוקחות תעשייתית, טכנולוגיות מידע, מתודולוגיה והיסטוריה של מדעי המשפט, מדעי המוזיקה, מנהל ציבורי, לימודי דת, ועוד.
אוניברסיטת קונסטנטינופול הייתה מוסד להשכלה גבוהה שהתקיים באימפריה הביזנטית, בחסות קיסרית, משנת 425 ועד כיבוש קונסטנטינופול על ידי צבא האימפריה העות'מאנית ב-1453. מטרת המוסד הייתה הכשרת פקידים לבירוקרטיה האימפריאלית ואנשי מינהל חילוניים לכנסייה (עד 1204 המוסד לא היה מוסד דתי, לא לימד תאולוגיה ולא עסק בהכשרת כמורה).
את האוניברסיטה יסד הקיסר תאודוסיוס השני כמוסד לימודי גבוה בבירת האימפריה, קונסטנטינופול.
החברה הביזטית הייתה חברה בעלת רמה גבוהה של אוריינות, הן בקרב גברים והן בקרב נשים, והעריכה השכלה וידע, כמורשת יוון העתיקה.
עוד לפני הקמת האוניברסיטה הממלכתית התקיימו בעיר לימודים ברמה גבוהה בבתי ספר עצמאיים וחלק המשיכו להתקיים גם במקביל אליה (בפרט בית הספר לפילוסופיה של המגנאורה (Μαγναύρα), בסמוך לכנסיית האגיה סופיה).
עם הקמת האוניברסיטה היו בה 31 מסלולי לימוד במקצועות כגון משפטים, פילוסופיה, רפואה, אריתמטיקה, גאומטריה, אסטרונומיה, מוזיקה, רטוריקה ועוד.
15 מסלולים נלמדו ביוונית ו-16 בלטינית.
לימודי הפילוסופיה במוסד שימרו למעשה את המסורת האפלטונית (והנאו-אפלטונית) והאריסטוטלית למשך אלף שנות ימי הביניים עד לרנסאנס.
במשך השנים שקעה האוניברסיטה עד שב-1045 פתח קונסטנטינוס התשיעי מונומכוס, קיסר האימפריה הביזנטית מחדש את האוניברסיטה ובפרט ייסד את בית הספר למשפטים (Διδασκαλεῖον τῶν Νόμων), מאורע אשר מסמל את הפיכתו של מקצוע המשפט לתחום נפרד ועצמאי באימפריה, זניחה מסוימת של המשפט הרומי וחזרה מוחלטת אל אופיים של החוקים היוונים המסורתיים.
בתקופה זו הונחו היסודות לתקופת הזוהר של המשפט הביזנטי, משפט אשר ישפיע רבות על המערב ובעיקר על איטליה בסוף ימיה של האימפריה.
בשנת 1204 נכבשה קונסטנטינופול על ידי הצלבנים הלטינים (קתולים) במסגרת מסע הצלב הרביעי, אשר הקימו את האימפריה הלטינית.
האוניברסיטה שינתה את פניה והפכה למוסד בשירות הכנסייה, להכשרת כמורה ולימודי תאולוגיה.
עם כיבוש קונסטנטינופול על ידי צבא האימפריה העות'מאנית ב-1453 באה האוניברסיטה אל קיצה.
המלטותם של אנשי האוניברסיטה לכיוון איטליה עקב כך, יחד עם כתבי יד שהצליחו להציל מספרייתה, היו זרז להתפתחות הרנסאנס.
אוניברסיטת קייס וסטרן ריזרב היא אוניברסיטה פרטית בקליבלנד, אוהיו, ארצות הברית, המעניקה תוארי דוקטור.
האוניברסיטה היא תוצאת המיזוג שנערך ב-1967 בין מכללת וסטרן ריזרב, שנוסדה ב-1826, לבין המכון הטכנולוגי ע"ש קייס שנוסד ב-1880 ונקרא על שמו של הנדבן .
בדירוג העולמי של המוסדות להשכלה גבוהה של השבועון TIME לשנת 2026 דורגה האוניברסיטה במקום ה-25 בעולם.
17 זוכי פרס נובל למדו או לימדו במוסד במהלך שנות קיומו.
בין אנשי השם שפעלו באוניברסיטה ניתן למנות את אלברט אברהם מייקלסון ואדוארד מורלי שערכו בה ב-1887 את הניסוי הידוע הקרוי על שמם.
מייקלסון אף היה האמריקאי הראשון שזכה בפרס נובל.
הקמפוס המרכזי של האוניברסיטה, ששטחו כ-220 הקטאר, ממוקם כ-8 ק"מ ממזרח ל, ברובע .
בצד האוניברסיטה פועלים קליבלנד קליניק, , , , , , תיאטרון ואולם קונצרטים (; ביתה של תזמורת קליבלנד).
מכללת ואוניברסיטת וסטרן ריזרב (1826–1967)
המכללה נוסדה ב-1826 בעיר האדסון על ידי הכנסייה הפרסביטריאנית.
שמה נבע ממקומה הגאוגרפי ההיסטורי (שטח ה-Western Reserve של המושבה הבריטית קונטיקט, אשר הועברה ב-1800 לשליטת הטריטוריה הצפון-מערבית, בשטחה נוסדה מדינת אוהיו ב-1803).
המכללה הייתה מרכז לתנועה לביטול העבדות שפעלה לפני מלחמת האזרחים האמריקנית והייתה המוסד הראשון להשכלה גבוהה ממערב להרי האפלצ'ים שקיבל לשורותיו סטודנט אפרו-אמריקאי (ג'ון סקייס פאייט, שקיבל תואר בוגר אוניברסיטה בשנת 1836).
ב-1854 הוזמן לוחם זכויות האדם ושוויון הזכויות לאפרו-אמריקאים, פרדריק דאגלס, לשאת את הנאום המרכזי בטקס חלוקת התארים.
ב-1852 היה בית הספר לרפואה של האוניברסיטה (נוסד ב-1843) בית הספר לרפואה השני בארצות הברית להעניק תואר דוקטור לרפואה לאישה, ננסי טלבוט קלארק.
בהמשך, שש מתוך שמונה הנשים הראשונות שקיבלו תואר דוקטור לרפואה בארצות הברית היו בוגרות בית הספר לרפואה של וסטרן ריזרב.
ב-1875 הזמינה עיריית קליבלנד, שהתפתחה והפכה למרכז האוכלוסייה והמסחר של האזור, את המכללה לפעול בשטחה.
המעבר מומן על ידי הנדבן והושלם ב-1882. מעתה נקראה המכללה בקליבלנד "מכללת אדלברט של אוניברסיטת וסטרן ריזרב", על שם בנו של עמשא סטון.
לאחר מותו של לאונרד קייס התברר שהוריש בצוואתו קרן להקמת בית ספר מדעי-שימושי.
ב-29 במרץ 1880 נוסד Case School of Applied Science שהיה למעשה הבסיס לפקולטה להנדסה של האוניברסיטה.
בתחילת דרכו שכן בית הספר באחוזת משפחת קייס במרכז קליבלנד.
ב-1885 רכש עמשא סטון את שטח ה-University Circle על מנת להקים שם בית קבע לבית הספר.
ב-1947 נקרא בית הספר המכון הטכנולוגי ע"ש קייס (Case Institute of Technology).
לבסוף התאחדו שני המוסדות, על מנת ליצור מוסד שיוכל להפוך למוביל ברמה הלאומית ולהתברג בין המוסדות המובילים להשכלה גבוהה בארצות הברית.
בשנת 1968 נפתחה באוניברסיטה התוכנית הראשונה להנדסה ביו-רפואית וב-1972 נפתחה בה התוכנית האקדמית הראשונה בעולם למדעי המחשב.
בשנת 1969 התקבלה האוניברסיטה לאיגוד האוניברסיטאות האמריקניות, המאגד את עילית אוניברסיטאות המחקר באמריקה, הן על סמך מצוינות בבית הספר לרפואה שלה והן על סמך מצוינות בבית הספר להנדסה (שני קריטריונים, שדי באחד מהם על מנת להיכלל באיגוד).
בנוסף, האוניברסיטה חברה באיגוד אוניברסיטאות המחקר וחברה באיגוד האוניברסיטאות הטכנולוגיות העצמאיות.
האוניברסיטה במתכונתה הנוכחית מורכבת משמונה בתי ספר המציעים יותר מ-100 תוכניות לתואר ראשון וכ-160 אפשרויות לתואר שני ומקצועי:
בוגרים ואנשי סגל ידועי שם
אלברט אברהם מייקלסון, חתן פרס נובל לפיזיקה, 1907, האמריקאי הראשון שזכה בפרס נובל.
חוקר בבית הספר קייס למדע יישומי
אדוארד מורלי שותפו לניסוי מייקלסון-מורלי, 1887
ג'ון מקלאוד, מגלה האינסולין, זוכה פרס נובל לפיזיולוגיה או לרפואה, 1923. היה פרופסור באוניברסיטה במשך 15 שנה
קורניי ז'אן פרנסואה היימנס, זוכה פרס נובל לפיזיולוגיה או לרפואה, 1938, על ההסבר כיצד לחץ דם ורמת החמצן בדם נמדדים בגוף ומועברים למוח
פרדריק צ'פמן רובינס, זוכה פרס נובל לפיזיולוגיה או לרפואה, 1954, על פיתוח רכיבי החיסון לפוליו.
פוליקרפ קוש, זוכה פרס נובל לפיזיקה, 1955. בוגר האוניברסיטה
דונלד גלייזר, זוכה פרס נובל לפיזיקה, 1960. בוגר האוניברסיטה
סת'רלנד, הבן, זוכה פרס נובל לפיזיולוגיה או לרפואה, 1971, על גילוי פעולת הורמונים.
פול ברג, זוכה פרס נובל לכימיה, 1980. קיבל תואר דוקטור מן האוניברסיטה ב-1952
היצ'ינגס, זוכה פרס נובל לפיזיולוגיה או לרפואה, 1988, מאבות הכימותרפיה.
אלפרד גילמן, זוכה פרס נובל לפיזיולוגיה או לרפואה, 1994, על גילוי חלבוני G.
קיבל תואר דוקטור מן האוניברסיטה ב-1969
פריד מורד, זוכה פרס נובל לפיזיולוגיה או לרפואה, 1994. קיבל תואר דוקטור מן האוניברסיטה ב-1965
ג'ורג' אולה, זוכה פרס נובל לכימיה, 1994. פרופסור ובעל קתדרה
פרדריק ריינס, זוכה פרס נובל לפיזיקה, 1995. פרופסור ובעל קתדרה
פול לוטרבור, זוכה פרס נובל לפיזיולוגיה או לרפואה, 2003, על פיתוח דימות תהודה מגנטית (MRI).
פיטר אגרה, זוכה פרס נובל לכימיה, 2003. קיבל תואר דוקטור לרפואה מן האוניברסיטה ב-1975
אדוארד פרסקוט, זוכה פרס נובל לכלכלה, 2004. מוסמך אוניברסיטה ב-1964
ריצ'רד ת'יילר, זוכה פרס נובל לכלכלה, 2017. בוגר האוניברסיטה (1970)
בוגרי האוניברסיטה אלא אם נאמר אחרת.
דונלד קנות', מהאבות המייסדים של מדעי המחשב, זוכה פרס טיורינג, 1974. תואר ראשון ושני במתמטיקה (1960)
קרייג ניומרק, מייסד קרייגסליסט, בוגר האוניברסיטה (1975)
ויקטור צ'ורביה, שכיהן כראש ממשלת רומניה
אוניברסיטת קים איל-סונג (בקוריאנית: 김일성종합대학) נוסדה ב-1 באוקטובר 1946, היא האוניברסיטה הראשונה שהוקמה בקוריאה הצפונית, ונחשבת כיום לאחת מהאוניברסיטאות המובילות במדינה, בה לומדים כ-10,000 סטודנטים מדי שנה.
מתחם האוניברסיטה משתרע על שטח של כ-15 דונם במרכז פיונגיאנג, בירת קוריאה הצפונית.
בנוסף לאולמות הלימוד האקדמיים, מתחם האוניברסיטה כולל גם 10 בנייני משרדים, 50 מעבדות, ועוד מגוון ספריות, מוזיאונים, בית דפוס, מרכז מחקר ופיתוח, מעונות סטודנטים ואף בית חולים.
במתחם פועלת גם מעבדת מחשבים, אף שבהתאם למדיניות קוריאה הצפונית ביחס לשימוש ברשת האינטרנט, הגישה לאינטרנט מהמעבדה וממוסדות האוניברסיטה מוגבלת ומנוטרת בקפידה.
האוניברסיטה קרויה על שמו של קים איל-סונג, אבי האומה והנשיא הנצחי של קוריאה הצפונית.
האוניברסיטה מדורגת במקום השני מבין כלל האוניברסיטאות בקוריאה הצפונית (לאחר אוניברסיטת פיונגיאנג למדע ולטכנולוגיה), ובמקום ה-9,837 בדירוג האקדמי העולמי.
במהלך חודש יולי 1946, בתקופת השלטון הצבאי הסובייטי בקוריאה הצפונית וכשנתיים בטרם קבלת העצמאות, הוועדה העממית לענייני פנים, בראשות קים איל-סונג עצמו, התכנסה והחליטה על הקמת אוניברסיטה ראשונה מסוגה בקוריאה הצפונית (פקודה מס' 40).
האוניברסיטה הוקמה שלושה חודשים לאחר מכן, ב-1 באוקטובר 1946, במתחם מיועד במרכז העיר פיונגיאנג, בירתה המיועדת של המדינה שבדרך.
בשנת 1948, ארבע מהפקולטות שפעלו באוניברסיטה (הפקולטה להנדסה, הפקולטה להנדסת תחבורה, הפקולטה לחקלאות, והפקולטה לרפואה) הופרדו מאוניברסיטת קים איל-סונג לשם הקמתן של מכללת פיונגיאנג לטכנולוגיה (קרויה כיום אוניברסיטת קים צ'אק לטכנולוגיה), אוניברסיטת פיונגיאנג לחקלאות, ואוניברסיטת פיונגיאנג לרפואה.
במהלך מלחמת קוריאה, האוניברסיטה הועברה באופן זמני למתחם חלופי, רחוק ממרכז העיר פיונגיאנג, על מנת להימנע מהפצצות חיל האוויר האמריקאי על העיר.
לאחר תום המלחמה, האוניברסיטה שבה למרכז העיר פיונגיאנג.
בשנים שלאחר המלחמה, אוניברסיטת קים איל-סונג הפכה בהדרגה למרכז של "התנגדות אינטלקטואלית" בקוריאה הצפונית, כאשר הסטודנטים ואנשי הסגל שאפו להרחיב את היקף חופש הביטוי והמחשבה בקוריאה הצפונית, תוך התנגשות עם גורמי השלטון ומפלגת הפועלים של קוריאה, אשר ביקשו להצר את חופש הביטוי במדינה.
בעקבות אירועי המרד ההונגרי של שנת 1956, שלטונות קוריאה הצפונית החלו בתהליך "טיהור" של האוניברסיטה, כאשר כמאה סטודנטים, יחד עם בכירים מקרב סגל האוניברסיטה, הושמו כמטרה מצד השלטון.
בהמשך, הליך הטיהור התרחב גם כלפי גורמים "חתרניים" נוספים ברחבי קוריאה הצפונית.
עד לסוף שנות ה-70, למעלה מ-50,000 צפון-קוריאנים סיימו לפחות שנת לימודים אחת באוניברסיטה.
האוניברסיטה גם שימשה ומשמשת ככלי חשוב לאימון ולהכשרת קצינים בצבא קוריאה הצפונית.
מסיבה זו, בין היתר, במהלך שנות ה-70 החלו להתקיים באוניברסיטה גם קורסים ללימוד השפה האנגלית.
אוניברסיטת קים צ'אק לטכנולוגיה (בקוריאנית: 김책공업종합대학; במקור: אוניברסיטת פיונגיאנג לטכנולוגיה) היא אוניברסיטה בקוריאה הצפונית, הממוקמת על גדות על גדות נהר טאדונג בפיונגיאנג, בירת המדינה.
האוניברסיטה קרויה על שמו של קים צ'אק, גנרל ששירת בצבא קוריאה הצפונית במהלך מלחמת קוריאה.
הפקולטות האקדמיות המרכיבות כיום את אוניברסיטת קים צ'אק לטכנולוגיה היו במקור חלק מאוניברסיטת קים איל-סונג, שהוקמה בשנת 1946. במהלך שנת 1948, שתיים מהפקולטות שפעלו באוניברסיטת קים איל-סונג (הפקולטה להנדסה והפקולטה להנדסת תחבורה) הופרדו לשם הקמתה של מכללת פיונגיאנג לטכנולוגיה.
בשנת 1951, במהלך מלחמת קוריאה, שם המכללה שונה למכללת קים צ'אק לטכנולוגיה, לציון זכרו של הגנרל קים צ'אק, שנהרג במהלך המלחמה.
במהלך שנת 1988, בעקבות הגידול ההדרגתי במספר הסטודנטים, המכללה התפתחה לאוניברסיטת קים צ'אק לטכנולוגיה.
האוניברסיטה מורכבת מ-18 מחלקות (學部) וכ-80 תוכניות לימוד (學科), בהם לומדים כ-10,000 סטודנטים בהנחיית כ-2,000 אנשי סגל.
האוניברסיטה כוללת 10 מכוני מחקר וכן בית ספר מסונף לאוניברסיטה (博士院).
באוניברסיטה ישנם 54 מעבדות וספרייה הכוללת כ-600,000 כרכים.
קמפוס האוניברסיטה משתרע על שטח כולל של כ-400,000 מ"ר.
אוניברסיטת קייפטאון היא אוניברסיטה ציבורית בקייפטאון, שבדרום אפריקה.
האוניברסיטה נוסדה בשנת 1829 כמכללה הדרום אפריקאית, והיא המוסד להשכלה גבוהה הוותיק ביותר בדרום אפריקה.
מבחינת מעמד אוניברסיטאי מלא, זוהי האוניברסיטה הוותיקה ביותר בדרום אפריקה, וגם האוניברסיטה הוותיקה ביותר באפריקה שמדרום לסהרה, וזאת לצד אוניברסיטת סטלנבוש, שקיבלה מעמד אוניברסיטאי מלא באותו יום בשנת 1918.
אוניברסיטת קייפטאון היא האוניברסיטה האפריקאית בעלת הדירוג הגבוה ביותר, לפי הדירוגים הבאים: דירוג QS של אוניברסיטאות בעולם, דירוג אוניברסיטאות בעולם של Times Higher Education, והדירוג האקדמי של אוניברסיטאות בעולם ("דירוג שאנגחאי").
הפקולטות למנהל עסקים, משפטים ורפואה שלה ממוקמות באופן קבוע בין מאה הטובות בעולם.
היא החברה האפריקאית היחידה בפורום מנהיגי האוניברסיטאות העולמי (GULF), במסגרת הפורום הכלכלי העולמי, המורכב מ-29 מהאוניברסיטאות הבכירות בעולם.
בנוסף היא חברה ברשת אוניברסיטאות עולמית (WUN).
באפריל 2019, הסנאט של האוניברסיטה החליט להטיל חרם על המוסדות האקדמיים בישראל, "הפועלים בשטחים הפלסטיניים הכבושים או כאלה המסייעים להפרת זכויות האדם בשטחים הכבושים".
אולם, הוועד המנהל של האוניברסיטה החליט לחסום את ההחלטה ולהקפיא את המהלך.
הפקולטה למסחר: בפקולטה פועלות המחלקות לחשבונאות, פיננסים ומיסוי, מדעי המידע.
כמו כן פועלים בית הספר לכלכלה, בית הספר לניהול, ובית הספר לממשל ציבורי על שם נלסון מנדלה.
הפקולטה להנדסה: בפקולטה להנדסה שש מחלקות - ארכיטקטורה ותכנון, הנדסת כימיה, הנדסה אזרחית, ניהול וכלכלת בנייה, הנדסה מכנית, הנדסת חשמל.
הפקולטה למדעי הבריאות: מחלקות הפקולטה הן מדעי הבריאות והשיקום, חינוך למדעי הבריאות, ביולוגיה, מדעים ביו רפואיים, לימודי רפואה, גינקולוגיה, פדיאטריה, פתולוגיה, פסיכיאטריה, בריאות הציבור, כירורגיה, רנטגן ודימות.
הפקולטה למדעי הרוח: בין מחלקות הפקולטה נכללות אנתרופולוגיה, לימודים אפריקאים, קולנוע, תיאטרון ומחול, ספרות אנגלית, היסטוריה, פילוסופיה, שפות, בלשנות, פסיכולוגיה, אמנות, מוזיקה.
הפקולטה למשפטים: בפקולטה נלמדים תחומים כגון משפט מסחרי, משפט ציבורי, זכויות אדם ועוד.
הפקולטה למדעים: מחלקות הפקולטה הן ארכאולוגיה, אסטרונומיה, ביולוגיה, כימיה, מדעי המחשב, מדעי הסביבה, גאולוגיה, מתמטיקה, ביולוגיה מולקולרית, אוקיינוגרפיה, פיזיקה, סטטיסטיקה.
בין בוגריה של אוניברסיטת קייפטאון נכללים מספר חתני פרס נובל:
אהרון קלוג - חתן פרס נובל לכימיה לשנת 1982.
אלן מקלאוד קורמאק - חתן פרס נובל לפיזיולוגיה או רפואה לשנת 1979.
ג'ון מקסוול קוטזי - חתן פרס נובל לספרות לשנת 2003.
כריסטיאן בארנרד - פרופסור לכירורגיה, ביצע את השתלת הלב האנושי הראשונה בעולם.
רוג'ר איברט - מבקר קולנוע, זוכה פרס פוליצר לביקורת אמנות לשנת 1975.
מרק שאטלוורת' - יזם, מייסד חברת קנוניקל, התייר השני בחלל.
טים ג'נקין - פעיל אנטי-אפרטהייד.
אוניברסיטת קוץ' (בטורקית: Koç Üniversitesi) היא אוניברסיטה פרטית ללא מטרות רווח באיסטנבול, שבטורקיה.
האוניברסיטה החלה דרכה ב-1993 בבניינים ארעיים באיסטיני (פרבר בצד האירופאי של איסטנבול) ועברה לקמפוס הנוכחי ברומליפנר ליד סריר בשנת 2000.
אוניברסיטת קוץ' קיבלה את הדירוג הגבוה ביותר בטורקיה על פי דירוג האוניברסיטאות העולמיות של Times לשנת 2016.
אוניברסיטת קוץ' כוללת מכללות למדעי החברה והרוח, מדעי ניהול וכלכלה, מדע, הנדסה, משפטים, סיעוד ורפואה.
האוניברסיטה מקבלת סטודנטים בינלאומיים ממדינות שונות ויש לה רשת נרחבת של למעלה מ-250 אוניברסיטאות שותפות כולל אוניברסיטת קליפורניה ואוניברסיטאות אחרות כמו אוניברסיטת נורת'ווסטרן, אוניברסיטת קורנל ואוניברסיטת ג'ורג'טאון.
אוניברסיטת קוריאה (בקוריאנית: 고려대학교) היא אוניברסיטה פרטית, הממוקמת בסיאול שבקוריאה הדרומית, אשר הוקמה ב-1905. באוניברסיטה לומדים כ-29,000 סטודנטים, והיא נחשבת לאחת משלוש האוניברסיטאות היוקרתיות ביותר בקוריאה הדרומית המכונות על ידי התקשורת בכינוי .
באוניברסיטת קוריאה פועלות 59 מחלקות ותוכניות אקדמיות המאורגנות ב-17 קולג'ים ובתי ספר לתארים מתקדמים.
מאז הקמתה ועד היום (2024) סיימו את לימודיהם באוניברסיטה למעלה מ-280,000 בוגרים.
אוניברסיטת קוריאה הוקמה בשנת 1905 ונחשבה לסמל לאומי משמעותי בזמן הכיבוש היפני בקוריאה.
בשנת 1937 נפתחה הספרייה המקומית.
בתחילה האוניברסיטה פעלה כקולג' ונעשו מאמצים מצד מנהליה להפוך אותה לאוניברסיטה של ממש.
מאמצים אלו כשלו בזמן מלחמת העולם השנייה, כאשר הקולג' הוכפף לפיקוח הדוק מצד השלטון היפני.
בסופו של דבר, המוסד הפך לאוניברסיטה בשנת 1945, עם עצמאותה של קוריאה והחלו לימודים בשלושה תחומים: מדעי המדינה ומשפטים, כלכלה ומסחר ואמנויות.
בשנים שלאחר מכן החלו גם לימודי מדעים וחקלאות.
בדצמבר 1963 החלו לראשונה (בפעם הראשונה במדינה) לימודי תואר שני בכלכלה.
כיום פועלים באוניברסיטת קוריאה 17 קולג'ים ובתי ספר:
דירוג QS לאוניברסיטאות: מקום 79 (2024)
אוניברסיטת קיו (ביפנית: 慶應義塾大学) היא אוניברסיטה פרטית הממוקמת ברובע מינאטו, טוקיו שביפן אשר הוקמה בשנת 1858. זהו אחד המוסדות האקדמיים הוותיקים ביותר במדינה.
לאוניברסיטה שישה קמפוסים מרכזים ברחבי יפן, חמישה קמפוסי עיירה ועשרה בתי ספר מסונפים.
בנוסף ל-30 מרכזי מחקר הממוקמים בששת הקמפוסים הראשיים שלה ובמתקנים אחרים למחקר מתקדם ביפן, יש לה שלושה מוזיאונים ושלושה עשר מעונות סטודנטים.
מאז הקמתה, סיימו את לימודיהם באוניברסיטת קיו מעל ל-400,000 בוגרים, ובהם שלושה ראשי ממשלת יפן: ג'וניצ'ירו קואיזומי, ריוטרו האשימוטו ואינוקאי צויושי ושני אסטרונאוטים: צ'יאקי מוקיי ואקיהקו הושידה.
האוניברסיטה חברה בהתאגדות אוניברסיטאות האוקיינוס השקט, בקונסורציום RU11, בפורום מנהיגי האוניברסיטאות העולמי של הפורום הכלכלי העולמי (ביחד עם אוניברסיטת טוקיו) ובפרויקט האוניברסיטה העולמית המובילה במימון משרד החינוך, התרבות, הספורט, המדע והטכנולוגיה של יפן.
אוניברסיטת קיו הוקמה כבית ספר ל"השכלה מערבית" בשנת 1858. בשנת 1873 החלו לימודי רפואה ובשנת 1879 הנהלת האוניברסיטה סירבה להפוך אותה לאוניברסיטה הלאומית של יפן.
בשנת 1890 הוקמו הפקולטות לספרות, משפטים וכלכלה.
בשנת 1906 החלו לימודים לתארים מתקדמים.
בשנת 1944 הוקמה הפקולטה הטכנולוגית.
בשנת 1957 הוקמה הפקולטה למנהל עסקים ומסחר.
בשנת 2001 הוקמה הפקולטה לסיעוד וטיפול רפואי.
בשנת 2004 הוצגה מכונית חשמלית Eliica שפותחה על ידי צוות של האוניברסיטה.
צ'ארלס, נסיך ויילס ביקר באוניברסיטה בשנת 2008.
לאוניברסיטת קיו עשר פקולטות לתואר ראשון, המכסות מגוון רחב של תחומים אקדמיים, כאשר כל אחת פועלת באופן עצמאי ומציעה פעילויות מחקריות רחבות.
בנוסף לפקולטות לעיל, לקיו יש ארבעה עשר בתי ספר לתארים מתקדמים.
האוניברסיטה מציעה 21 תוכניות לתארים בשפה האנגלית ו-31 תוכניות לתארים כפולים.
יש לה הסכמים לחילופי סטודנטים עם 340 מוסדות להשכלה גבוהה ברחבי העולם.
דירוג QS לאוניברסיטאות: מקום 45 (2024) (מתוך 856 מוסדות)
דירוג QS לאוניברסיטאות: מקום 10 (2024) (מתוך 96 מוסדות)
אוניברסיטת קיל היא אוניברסיטה ציבורית הממוקמת בקיל שבממלכה המאוחדת אשר הוקמה ב-1949. בשנת 2020 למדו באוניברסיטת קיל כ-11,000 סטודנטים.
האוניברסיטה חברה בחדשנות מידלנדס ובאיגוד אוניברסיטאות חבר העמים הבריטי.
אוניברסיטת קיימברידג' ואוניברסיטת אוקספורד הפעילו תוכניות לימודים באזור עוד בשנות ה-90 של המאה ה-19. בשנת 1904 תעשיינים מקומיים ניסו להקים מוסד אקדמי עצמאי, אך ללא הועיל.
אוניברסיטת קיל עצמה הוקמה כמכללה בשנת 1949 והפכה לאוניברסיטה בשנת 1962. התארים הראשונים החלו להינתן בשנת 1951 והסטודנטית הראשונה סיימה את לימודיה בשנת 1954. עם הפיכת המוסד לאוניברסיטה בשנת 1962, כבר למדו בו כ-1,200 סטודנטים.
המחלקה ליחסים בינלאומיים של קיל נוסדה בשנת 1974 על ידי פרופסור אלן ג'יימס והייתה מהמוסדות הראשונים שהציעו תואר מלא בנושא.
בתחילת שנות ה-80 האוניברסיטה הייתה על סף קריסה כלכלית, ואף נשקל לאחד אותה עם מכללות אחרות.
בסופו של דבר מספר מכללות מקומיות למקצועות הרפואה אכן סופחו לאוניברסיטה.
בית ספר ללימודים חברתיים, פוליטיים ועולמיים
בית הספר לגאוגרפיה, גאולוגיה וסביבה
בית הספר לאנשי מקצוע בתחום הבריאות
בית הספר לרוקחות והנדסה ביו-רפואית
אוניברסיטת קלגרי היא אוניברסיטה ציבורית, הממוקמת בקלגרי שבקנדה, אשר הוקמה בשנת 1966.
אוניברסיטת קלגרי מורכבת מ-14 פקולטות ומעל 85 מכוני ומרכזי מחקר.
בוגריה הידועים של האוניברסיטה הם ג'יימס גוסלינג, סטיבן הרפר וגארט קמפ.
שורשיה של אוניברסיטת קלגרי נמצאים עוד במוסד להכשרת מורים שהוקם בקלגרי בשנת 1905. מכללה זו סופחה לאוניברסיטת אלברטה בשנת 1944. בשנת 1965 האוניברסיטה קיבלה אוטונומיה חלקית ובשנת 1966 הפכה לעצמאית לגמרי.
בסוף שנות ה-60, הקמפוס התרחב באופן דרמטי עם בניינים חדשים להנדסה ומדע, פתיחתו של תיאטרון האוניברסיטה ובשנת 1971 נפתחה המחלקה לאדריכלות.
בשנת 1988 האוניברסיטה מילאה תפקיד מרכזי באירוח אולימפיאדת קלגרי.
בית הספר לאדריכלות, תכנון ונוף
דירוג QS לאוניברסיטאות: מקום 182 (2024)
אוניברסיטת קיסקייה היא אוניברסיטה פרטית, הממוקמת בבירת האיטי, פורט-או-פרנס.
היא נוסדה בשנת 1988. הרקטור כיום הוא ג'קי לומארק.
מייסד האוניברסיטה הוא ז'אק אדוארד אלכסיס, שהיה גם הרקטור הראשון של האוניברסיטה, בין השנים 1990–1995, ולימים היה ראש ממשלת האיטי.
האוניברסיטה נחשבת לאוניברסיטה הפרטית הטובה והמובילה ביותר בהאיטי.
קיסקייה, שפירושו "דבר נהדר" או "ארץ גדולה", הוא אחד משמותיו הקודמים של האי היספניולה, הכולל את האיטי ואת הרפובליקה הדומיניקנית.
האוניברסיטה הוקמה בשנת 1988, על ידי ז'אק אדוארד אלכסיס, לימים ראש ממשלת האיטי.
אלכסיס היה גם הרקטור הראשון של האוניברסיטה, בין 1990 ל-1995.
מאז 1993, האוניברסיטה מנוהלת על ידי קרן Educat-uniQ.
המוסד הצליח להתגבר על כל האסונות הפוליטיים והטבעיים איתם התמודד, וזכה למוניטין של האוניברסיטה הפרטית המובילה בהאיטי.
למרות ההשפעות של רעידת האדמה בשנת 2010, כאשר מספר הסטודנטים צנח ל-721, עד שנת 2015 גדלו ההרשמות למספר שיא של 3,500 סטודנטים.
בשנת 2011, נוסד המרכז ליזמות וחדשנות באוניברסיטה.
המרכז נתמך בתחילה על ידי קרן קלינטון בוש האיטי.
האוניברסיטה אינה בעלת שייכות פוליטית או דתית.
המוטו של האוניברסיטה הוא "Hominis beneficio cognoscere et agere", ובתרגום לעברית: "ידע ופעולה לשירות האנושות".
באוניברסיטה ישנם שישה תחומי לימוד עיקריים: חקלאות וסביבה, ניהול וכלכלה, הנדסה ואדריכלות, משפטים ומדעי המדינה וחינוך ומדעי הבריאות.
האוניברסיטה מציעה תארים ראשונים ותארים שניים.
האוניברסיטה מקדמת במיוחד יזמות ופיתוח כלכלי.
ישנם כ-360 עובדי הוראה באוניברסיטה ומעל 3500 סטודנטים.
ז'ובנל מואיז, נשיא האיטי שנרצח ב-7 ביולי 2021..
מרטין מואיז, רעייתו של ז'ובנל מואיז.
אריאל אנרי, ראש ממשלת האיטי ונשיאה בפועל.
אוניברסיטת קונסטנץ היא אוניברסיטה בעיר קונסטנץ בבאדן-וירטמברג, גרמניה.
הקמפוס הראשי של המוסד נפתח בשנת 1972 לאחר שהאוניברסיטה נוסדה ב-1966. זו האוניברסיטה הדרומית ביותר בגרמניה.
קמפוס האוניברסיטה נמצא על שפת ימת קונסטנץ רק ארבעה קילומטרים מהגבול השווייצרי.
האוניברסיטה נמצאת ברשימת "אוניברסיטאות המְצֻיָּנוּת" של הקרן הגרמנית למדע, קבוצה של אוניברסיטאות מובילות באיכותן הנחשבות לעיתים ל"ליגת הקיסוס" הגרמנית.
האוניברסיטה מדורגת בין 100 הטובות בעולם בתחום לימודי מדיניות חברתית ומינהל בדירוג QS של אוניברסיטאות בעולם לשנת 2020, ומדורגת במקום ה-51 בעולם בלימודי מדעי המדינה לפי דירוג שנחאי לשנת 2020. משרד האנרגיה האמריקאי התייחס לאוניברסיטת קונסטנץ כ"הרווארד קטנה".
לאוניברסיטת קונסטנץ שיתופי פעולה מדעיים עם מספר רב של מוסדות ידועים, כגון הרווארד, אוניברסיטת ג'ונס הופקינס, אוניברסיטת ייל, אוניברסיטת שיקגו, אוניברסיטת קליפורניה בברקלי, אוניברסיטת ציריך, ובית הספר ליחסים בינלאומיים בלסיל.
באוניברסיטה כ-11,500 סטודנטים מכ-100 מדינות, שיתופי פעולה עם למעלה מ-220 מוסדות אקדמיים באירופה ותוכניות רבות לחילופי סטודנטים.
במוסד פועלות למעלה מ-100 תוכניות לתואר אקדמי.
ספריית האוניברסיטה פועלת 24 שעות ביממה ובאוסף הספרייה למעלה משני מיליון ספרים.
קמפוס האוניברסיטה משתרע על שטח של כ-90 דונם בלב אזור מיוער הנמצא בתחום שיפוט העיר קונסטנץ.
מגרשי הספורט של האוניברסיטה ממוקמים על שפת הימה.
הגן הבוטני של האוניברסיטה ממוקם מצפון-מערב לחניון הצפוני של האוניברסיטה ופתוח בימי חול.
בתכנון הקמפוס הושם דגש על פיתוח מרחב המקל על אינטראקציה חברתית בין חוקרים, מורים וסטודנטים, בניגוד למבנה של אוניברסיטאות מסורתיות בו קיימת הפרדה ברורה בין מבני האוניברסיטה.
אדריכל האוניברסיטה, הורסט לינד, תכנן קומפלקס אוניברסיטאי קומפקטי עם מבנים המחוברים זה לזה.
הארכיטקטורה של מבני האוניברסיטה מתאימה עצמה לצלע הגבעה שעליה הקמפוס שוכן, בדומה לכפר הררי.
רעיונו של המעצב וילהלם פון וולף, שנטל חלק בתכנון המוסד, היה ש"אנשים צריכים להיות מסוגלים לטייל באוניברסיטה כאילו היא מרכז עיר עתיקה עם כיכרות וסמטאות המספקות הזדמנויות למפגשים מזדמנים, אולי עם מרכיבים מסתוריים פה ושם כדי לעורר ציפיות".
על מנת לקצר את מרחקי ההליכה לשטח הכינוס המרכזי קבעו המתכננים שרדיוס שטח מבני האוניברסיטה לא יעלה על 500 עד 700 מטר.
בניית הקמפוס החלה ב-1970 ונמשכה עד 1983. מאז, נוספו מספר מבנים המתאימים לתוכניות המקוריות.
בשנת 2012, הוכרו חלק ממבני האוניברסיטה כבעלי ערך היסטורי הראוי לשימור.
בשטח הקמפוס מפוזרות יצירות אמנות שונות אשר נבנו במסגרת אחוז לפרויקטי אמנות.
13 המחלקות של האוניברסיטה מחולקות לשלוש פקולטות:
ספריית האוניברסיטה משתרעת על שטח של 25,000 מ"ר בלב האוניברסיטה ובה כ-1,600 פינות לימוד.
הספרייה עברה שיפוץ יסודי בין השנים 2011–2017.
אוניברסיטת קונסטנץ דורגה במספר דירוגי אוניברסיטאות בולטים.
בדירוג QS של אוניברסיטאות בעולם לשנת 2024, היא הוצבה במקום ה-478 בעולם, ובין 30 האוניברסיטאות המובילות בגרמניה.
המוסד דורג במקומות 251–300 בדירוג 2024 של דירוג האוניברסיטאות בעולם של Times Higher Education, ובין 25-31 האוניברסיטאות המובילות בגרמניה.
בדירוג אקדמי של אוניברסיטאות בעולם לשנת 2022 דורגה אוניברסיטת קונסטנץ במקומות 501–600, ובין 32–36 בין מוסדות להשכלה גבוהה בגרמניה.
בשנת 2016 דירג -"Times Higher Education" מאה וחמישים אוניברסיטאות בעולם שנוסדו בחמישים השנים קודם לדירוג, אוניברסיטת קונסטנץ דורגה במקום 7 בעולם.
בדירוג זה אוניברסיטת קונסטנץ היא האוניברסיטה הגרמנית הצעירה הטובה ביותר.
זוראן ג'ינג'יץ' - ראש הממשלה הדמוקרטי הראשון של סרביה
אשה-רוז מיגרו - שרת החוץ לשעבר של טנזניה וסגנית שלישית למזכ"ל האו"ם
יאן הנריק שן - פיזיקאי שעבד עבור מעבדות בל והיה מעורב באחת השערוריות הגדולות בתולדות הפיזיקה בעקבות מעשי הונאה במחקר.
מאוחר יותר נשלל תואר הדוקטור שהוענק לו על ידי האוניברסיטה.
אוניברסיטת קליארי (באיטלקית: Università degli Studi di Cagliari) היא אוניברסיטת מחקר ציבורית בעיר קליארי, בירת סרדיניה שבאיטליה.
האוניברסיטה נוסדה בשנת 1606 ותחתיה פועלות 11 פקולטות.
באוניברסיטה כ-26,000 סטודנטים רשומים, צוות הוראה הכולל למעלה מ-1,200 איש, וצוות טכני-אדמיניסטרטיבי של כ-1,300 איש.
תוכניות הלימודים כללו משפטים, לטינית, ספרות יוונית ועברית, אמנויות, רפואה, כירורגיה, פילוסופיה ומדע.
לאחר שסרדיניה עברה לשליטתה של ממשלת בית סבויה במאה ה-18, האוניברסיטה הרחיבה את הפקולטות ומכוני המחקר.
לאוניברסיטה נבנה בניין חדש, שבנייתו הושלמה בסוף המאה ה-18. הבניין עוצב על ידי המהנדס Saverio Belgrano di Famolasco.
כיום שוכנים בבניין לשכת הרקטור ומשרדי המנהלה.
במאות ה-19 וה-20 האוניברסיטה הרחיבה את פעילותה המחקרית, וזכתה להישגים שזכו לשבחים בינלאומיים, במיוחד בתחומי הרפואה, הפיזיקה, הכימיה, הביולוגיה והארכאולוגיה.
באזור מונסראטו נבנה קמפוס חדש, על שטח בגודל של כ-73 דונם.
הקמפוס מכיל את הפקולטות למדעים, וכן מחלקות ופקולטות נוספות, ואת אחד מבתי החולים של האוניברסיטה.
סמל האוניברסיטה מורכב מהסמלים הבאים: דמות של בתולה – שמייצגת את "העיבור ללא חטא" – באמצע.
מתחתיה מופיע נזר האפיפיור עם האות H, שמייצגת את האפיפיור הילריוס.
מצד ימין מופיעה האות L המייצגת את שמו של לוציפר איש קלאריס, ובצד שמאל האות E שמייצגת את שמו של אוסביוס איש סרדיניה.
לימינה של הבתולה מופיעים הסמלים של ממלכת סרדיניה, ולשמאלה סמלה של העיר קליארי.
בין אנשי הסגל הבולטים של האוניברסיטה, בהווה ובעבר:
קורדו ג'יני – סטטיסטיקאי, מפתח מדד ג'יני
ג'וליו אנג'יוני – סופר ואנתרופולוג
אלדו קפיטיני – פילוסוף ופוליטיקאי
ארנסטו דה מרטינו – אנתרופולוג
אוליביירו דיליברטו – פוליטיקאי ומשפטן
פייטרו איצ'ינו – פוליטיקאי ומשפטן
פאולו רוסי מונטי – פילוסוף
אוניברסיטת קפריסין היא האוניברסיטה הציבורית היחידה בחלק היווני של האי קפריסין, וממוקמת בעיר הבירה ניקוסיה.
האוניברסיטה נוסדה בשנת 1989 ונפתחה לסטודנטים בשנת 1992. מספר התלמידים בה הוא כ־7000 סטודנטים, נכון לשנת 2024.
עד לפתיחתה, לא היה מוסד אוניברסיטאי ציבורי מקביל בקפריסין, והצעירים שהיו מעוניינים ללמוד נאלצו ללמוד במסגרות פרטיות יקרות יחסית, או במדינות שכנות, לרוב ביוון, שהייתה יעד מועדף בגלל השפה היוונית.
גם דרום אפריקה הייתה יעד מועדף עד סוף שנות ה-80, מאחר שהאוניברסיטאות שם הקציבו מקומות ואף תקצבו במלגות סטודנטים זרים "לבנים".
שפות הלימוד הרשמיות באוניברסיטה הן יוונית וטורקית.
למרות שסטודנטים מהחלק הקפריסאי הטורקי רשאים ללמוד בה, כמעט ואין נרשמים הדוברים טורקית.
אוניברסיטת קרנגי מלון היא אוניברסיטת מחקר פרטית בעיר פיטסבורג, במדינת פנסילבניה, שבארצות הברית.
שטח הקמפוס המרכזי הוא 570 דונם והוא מרוחק כחמישה קילומטרים ממרכז העיר פיטסבורג.
האוניברסיטה נוסדה ב-1900 על ידי התעשיין אנדרו קרנגי וב-1967 התאחדה עם וקיבלה את שמה הנוכחי.
מאז היווסדה הפכה קרנגי מלון למכון מחקר בעל שם עולמי, עם תוכניות רבות המדורגות בעקביות בין הטובות בעולם.
בסקר האחרון של 200 האוניברסיטאות הטובות בעולם שנערך על ידי העיתון טיימס, דורגה קרנגי מלון במקום ה-20 הכללי.
במהדורת 2009 של העיתון U.S.
News & World Report, דורגו תוכניות התואר הראשון של קרנגי מלון במקום ה-22 בארצות הברית, בעוד התוכניות לתארים מתקדמים במדעי המחשב דורגו במקום הרביעי, הנדסה במקום ה-21, מנהל עסקים במקום ה-17, מדיניות ציבורית במקום העשירי, אמנויות במקום השביעי ופסיכולוגיה במקום התשיעי.
במהדורת 2010 של אותו העיתון, דורג התואר השני במדעי המחשב במקום הראשון בארצות הברית.
האוניברסיטה מושכת אליה תלמידים מכל רחבי ארצות הברית ומ-93 מדינות ברחבי העולם, היא גם נמנית עם אחת מה-"New Ivies" על פי העיתון ניוזוויק.
האוניברסיטה חברה באיגוד האוניברסיטאות הטכנולוגיות העצמאיות, בברית העולמית של אוניברסיטאות טכנולוגיות, באיגוד אוניברסיטאות המחקר ובפורום מנהיגי האוניברסיטאות העולמי.
דירוג QS לאוניברסיטאות: מקום 52 (2026)
שבעה מבין בוגרי האוניברסיטה הם חתני פרס נובל (שניים בפרס נובל לפיזיקה וחמישה בפרס נובל לכלכלה) בהם ג'ון פורבס נאש, זוכה פרס נובל לכלכלה, ומי שהיה מושא הספר נפלאות התבונה והסרט המבוסס על ספר זה.
חמישה בוגרים הם זוכי פרס טיורינג ובוגר אחד זוכה פרס וולף למתמטיקה.
בוגר אוניברסיטה נוסף, שהיה גם מרצה באוניברסיטה, הוא רנדי פאוש, שהתפרסם בזכות נאומו "ההרצאה האחרונה" ובוגר אחר הוא מפיק הטלוויזיה הנודע סטיבן בוצ'קו.
אוניברסיטת קריית שמונה (לשעבר: המכללה האקדמית תל חי) היא אוניברסיטה הממוקמת באצבע הגליל, צפונית לקריית שמונה, במקום שבו שכן בעבר היישוב תל חי.
בשנת 2021 התמזגה עם המכללה להוראה אוהלו שבקמפוס בקצרין, והחל משנה זו היא המכללה הגדולה בצפון.
במאי 2024 אישרה המועצה להשכלה גבוהה את הפיכתה של המכללה לאוניברסיטה, וב-19 בינואר 2026 הסמיכה המועצה להשכלה גבוהה את המכללה כאוניברסיטה והשלימה את המהלך.
האוניברסיטה היא הראשונה בגליל, והשלישית בצפון ישראל, לאחר הטכניון (1924) ואוניברסיטת חיפה (1963).
בשנת 1957 הקימה המועצה אזורית הגליל העליון בית ספר להשכלת מבוגרים ואולפן לאומנויות בתל חי.
באולפן התקיימו שיעורים במוזיקה, פיסול, קדרות, בימוי, גרפיקה, ציור ומחול.
באמצע שנות ה-60 למדו באולפן כ-400–500 בני הקיבוצים בסביבה, מתיכוניסטים ועד פנסיונרים.עלבית הספר היתה אחראית מועצה אזורית גליל עליון.
הלימודים התקיימו בחצר תל חי ובבית אנה פרנק לאחר שנחנך בשנת 1964.
בשנת 1963 החלה מועצה אזורית גליל עליון בהקמת מכללה ללימודים גבוהים בתל חי שיתן לבני הקיבוצים הכשרה מקצועית.
בשנת 1965 הוקם מרכז להשתלמות בחקלאות, מקצועות טכניים, מזון וכלכלה.
בשנת 1968 אומץ המרכז להשכלה על ידי ידידי תנועת הבונים בארצות הברית.
בשנת 1969 הפך המרכז להשתלמות בתל חי למכללה אזורית אקדמית בחסות אוניברסיטת תל אביב.
המכללה קיימה לימודים אקדמיים עד 60% מלימודי תואר ראשון, כשאת שאר הלימודים התלמידים צריכים להשלים באוניברסיטת תל אביב.
לימודי החקלאות במכללה הוכרו על ידי הפקולטה לחקלאות ברחובות כמקבילות לשנת לימודים.
כן התקיימו במכללה לימודי טכנאים והנדסאים בחסות הטכניון.
לניהול המכללה הוקמה אגודה בשם המכללה האזורית הגליל העליון תל-חי, ששינתה את שמה ל"המכללת האזורית תל חי ע"ש גרטרוד ומוריס רודמן", בעקבות תרומה שהתקבלה לבניית הקמפוס.
מאמצע שנות ה-70, הלימודים התקיימו בחסות אוניברסיטת חיפה.
בראשית שנת 1976 הוקמה במקום מכינה קדם אקדמית למסיימי תשע כיתות לימוד בלבד.
מתוך המכללה האזורית התפתחה בשנת 1976, בחסות המכון הממשלתי להכשרה בטכנולוגיה ובמדע (מה"ט), המכללה הטכנולוגית תל חי למדעים, תקשורת ועיצוב.
המכללה קיבלה את פרס החינוך לשנת תשמ"ב.
בשנת הלימודים תשנ"ד (1993), החלה המכללה האקדמית תל חי לפעול כמוסד אקדמי הפועל בהיתר המועצה להשכלה גבוהה (המל"ג), בתוך הקמפוס של המכללה האזורית תל חי, בחסות אוניברסיטת חיפה.
משנת הלימודים תשנ"ז 1996, הוכרה המכללה על ידי המל"ג כמוסד עצמאי להשכלה גבוהה הרשאי להעניק תואר ראשון בחוגים לביוטכנולוגיה ומדעי הסביבה, מדעי המחשב, חינוך, כלכלה וניהול, עבודה סוציאלית ולימודים רב-תחומיים.
בשנת הלימודים תשס"א 2000 הוסמכה המכללה להעניק תואר ראשון במדעי התזונה.
בשנת תשס"ו 2006 הייתה למכללה הראשונה בארץ שפתחה חוג לפסיכולוגיה.
באותה שנה 2006 נפתחו גם החוגים למדעי המזון ולמדעי הסביבה.
בשנת הלימודים תשס"ט 2008 פתחה המכללה חוג שירותי אנוש, וכן קיבלה היתר מהמל"ג להעניק תואר שני בשני חוגים עבודה סוציאלית וביוטכנולוגיה.
ב-2011 נפתח במכללה החוג למדעי החי.
ב-2012 נפתח החוג ללימודי מזרח אסיה.
בשנה זו 2012 נפתחה גם התוכנית לתואר שני בדרמה-תרפיה, ב-2013 נפתחו התוכניות לתואר שני במדעי התזונה ובלימודי גליל.
ב־2015 נפתחו התוכניות לתואר שני בחוג לחינוך ובפסיכולוגיה חינוכית.
ב־2016 נפתחה התוכנית לתואר שני במדעי המים.
וב-2017 נפתחה התוכנית לתואר שני בטיפול באמצעות אמנויות.
בשנת 2021 התמזגה המכללה להוראה אוהלו עם המכללה האקדמית תל-חי.
המיזוג נערך כחלק מהתכנית לאיחוד מכללות, שיצאה לדרך בשנת 2015, במסגרת הסכם שנחתם בין משרד החינוך לבין המועצה להשכלה גבוהה.
במתחם המכללה האקדמית תל-חי, על מגוון מוסדות הלימוד שבו, לומדים ב-2021 למעלה מ-6,000 סטודנטים, מתוכם 4,900 בחוגים האקדמיים.
הלימודים במכללה מתקיימים בשלושה קמפוסים: קמפוס מערב הוותיק, מצוי כשני ק"מ צפונית לקריית שמונה בו שוכנת הפקולטה למדעים וטכנולוגיה, קמפוס מזרח אשר נחנך בתחילת שנת הלימודים תשס"ט, ממוקם מזרחית לכביש 90 ובו שוכנת הפקולטה למדעי החברה והרוח וקמפוס אוהלו לחדשנות בחינוך והוראה, הממוקם בקצרין.
החל משנת הלימודים 2021, מתקיימים במכללה לימודים בחמישה-עשר חוגים אקדמיים לתואר ראשון, וארבעה-עשר מסלולים לתואר שני וכן במגוון תוכניות לימוד חוץ אקדמיות.
במכללה האקדמית פועל מרכז תמיכה לסטודנטים בעלי לקויות למידה, הראשון מסוגו בארץ.
המרכז מספק עזרי למידה שונים, וכן סיוע פרטני וקבוצתי לסטודנטים שאובחנו כלקויי למידה.
בתחילת מלחמת חרבות ברזל פונה קמפוס המכללה בתל-חי, והלימודים בה מאז נערכו באופן מקוון או בקמפוסים אחרים.
במאי 2024 החליטה המועצה להשכלה גבוהה על תחילת הליך של הפיכת המכללה לאוניברסיטה.
אוסף הספרייה של אוניברסיטת קריית שמונה כולל מגוון של משאבי מידע מודפסים, אורקוליים ואלקטרוניים.
ישנה גישה למשאבים אלה גם דרך המחשב הביתי.
בנוסף, בספרייה ארכיון מפות רחב היקף, המכיל למעלה מ-27,000 מפות היסטוריות וצבאיות של הגליל וסביבותיו.
חלק גדול מהמפות סרוק ומקוטלג וניתן להגיע אליהן באמצעות המחשב.
2022–הווה – פרופ' אליעזר שלו
אוניברסיטת רוקפלר היא אוניברסיטה פרטית המתמקדת בעיקר במחקר בסיסי בביו-רפואה.
היא ממוקמת בין הרחובות ה-63 ל-68 לאורך באפר איסט סייד של מנהטן בעיר ניו יורק במדינת ניו יורק, ארצות הברית.
החל משנת 2016, נשיא האוניברסיטה הוא .
נכון למרץ 2022, עשרים וששה חתני פרס נובל למדו או היו חברי סגל באוניברסיטה, 25 חתני פרסי לסקר, 20 חתני המדליה הלאומית למדעים, 19 חתני פרסי גיידנר, 5 חתני פרס פריצת דרך במדעי החיים ו-4 עמיתי מקארתור.
בנוסף במהלך השנים, 132 חברים באקדמיה הלאומית למדעים (NAS), 31 חברים באקדמיה הלאומית לרפואה (NAM), 31 חברים במכון הווארד יוז למחקר רפואי (HHMI) ו-25 חברים בחברה המלכותית.
מכון רוקפלר למחקר רפואי (Rockefeller Institute for Medical Research), כפי שכונתה האוניברסיטה בתחילה, נוסד בשנת 1901 בידי הנדבן ואיל הנפט ג'ון ד.
רוקפלר, שלפני כן הקים את אוניברסיטת שיקגו ב-1889. משפחת רוקפלר שמרה על קשרים חזקים עם המוסד לאורך ההיסטוריה שלו - דייוויד רוקפלר, לשם דוגמה, כיהן עד פטירתו במרץ 2017 כיושב ראש של כבוד וכנאמן לכל חייו.
המוסד שינה את שמו ונקרא אוניברסיטת רוקפלר ב-1965, לאחר שהרחיב את פעילותו וכלל בנוסף למחקר גם הוראה.
מנהלו הראשון של המכון, שהתמנה לתפקיד ב-1901, היה סיימון פלקסנר.
ז'אק לב הוזמן לעבוד במכון בשנת 1910. נפתחה עבורו מחלקה לביולוגיה ניסויית, והוא ניהל אותה במשך כל תקופת עבודתו.
האוניברסיטה כוללת, נכון ל-2020, 80 מעבדות מחקר, כמה מאות סטודנטים לתואר שני ותואר שלישי וכ-1,050 אנשי צוות הכוללים; קלינאים, טכנאים, צוות אדמיניסטרטיבי ותמיכה.
כדי לטפח אווירה בין-תחומית בין המעבדות שלה, חברי הסגל מקובצים לאחד או יותר מתוך עשרה תחומי מחקר:
ביוכימיה, ביופיזיקה, ביולוגיה כימית וביולוגיה מבנית
תאי גזע, התפתחות, התחדשות והזדקנות
פרסים שניתנים על ידי אוניברסיטת רוקפלר
בשנת 2004 החלה האוניברסיטה לחלק למדעניות ביולוגיות - רופאות, פרס מיוחד, כעידוד לנשים מדעניות.
הקרן העיקרית לכספי הפרס נתרמה על ידי חבר סגל האוניברסיטה וזוכה פרס נובל לשנת 2000 פול גרינגרד, אשר הקים אותה בעיקר מכספי פרס נובל בו זכה.
הקרן קרויה על שם אמו, אותה הוא לא זכה להכיר ואשר יהדותה, כמו גם יהדותו שלו, הוסתרו ממנו בצעירותו.
חלק ממקבלות הפרס קיבלו לאחר מכן גם את פרס נובל.
הוא פרס בינלאומי לכתיבה על מדע המכבד את האנשים המגשרים בין עולמות המדע ומדעי הרוח.
הפרס שנקרא על שם המקבל הראשון שלו, , הוא פרס שנתי המוענק על ידי האוניברסיטה למדענים או רופאים הנחשבים כמי שהשיגו הישג ספרותי משמעותי; הוא מכיר ב"מדענים כמשוררים".
הפרס נקרא במקור "פרס לואיס תומאס למדען כמשורר" והוענק לראשונה בשנת 1993.
אוניברסיטת קלן היא אוניברסיטה ציבורית בעיר קלן בגרמניה.
אוניברסיטת קלן הוקמה ב-1388 והיא אחת האוניברסיטאות העתיקות ביותר באירופה.
כיום לומדים בה למעלה מ-50,000 סטודנטים, דבר שהופך אותה לאחת האוניברסיטאות הגדולות בגרמניה.
בית הספר למנהל עסקים של האוניברסיטה משתייך למייסדי הברית הגלובלית בחינוך לניהול (CEMS).
האוניברסיטה חברה ב"קרן הגרמנית למדע" (DFG) שכוללת את האוניברסיטאות המובילות בגרמניה, חברה ב-U15 (אוניברסיטאות בגרמניה), באוניברסיטה הצרפתית-גרמנית (FGU) ובקבוצת קוימברה (GC).
בנוסף לאוניברסיטה ברית מחקר עם שותפי המחקר הבאים: אגודת מקס פלאנק, אגודת הלמהולץ ואגודת לייבניץ.
לאוניברסיטת קלן יש רשת בין-לאומית עם מוסדות שותפים ברחבי העולם שמכילה יותר מ-300 שותפויות ברמת הפקולטה והמחלקה ו-85 שותפויות כלל אוניברסיטאות.
אוניברסיטת קלן החלה רשמית ללמד ב-6 בינואר 1388 כאוניברסיטה הרביעית באימפריה הרומית הקדושה, אחרי אוניברסיטת קארל בפראג, אוניברסיטת וינה ואוניברסיטת היידלברג.
על צו הקמתה חתם האפיפיור אורבנוס השישי.
ב-1798 סגרו כוחות הכיבוש הצרפתי בראשות נפוליאון, שפלשו לקלן ב-1794, את האוניברסיטה, מכיוון שמוריה סירבו להישבע אמונים לרפובליקה הצרפתית.
הרקטור, פרדיננד פרנץ וולרף (Ferdinand Franz Wallraf) החביא את חותם האוניברסיטה, ונעשה בו שימוש לאחר הפתיחה מחדש ב-1919. האוניברסיטה נפתחה מחדש לאחר מלחמת העולם הראשונה ואובדן אוניברסיטת שטרסבורג לצרפת, בדומה לשתי אוניברסיטאות גרמניות אחרות - אוניברסיטת המבורג ואוניברסיטת יוהאן וולפגנג גתה שבפרנקפורט.
האוניברסיטה היא תאגיד סטטוטורי ומופעלת על ידי המדינה הפדרלית של נורדריין-וסטפאליה.
הפקולטה לניהול, כלכלה ומדעי החברה
הפקולטה לרפואה עם בית החולים האוניברסיטאי של קלן
דירוג QS לאוניברסיטאות - מקום 268 (2024)
דירוג QS לאוניברסיטאות - מקום 17 (2024)
ורנר אק, היסטוריון תקופת בית שני
היינריך בל, סטודנט, ערב מלחמת העולם השנייה ולאחריה
אוטה דייכמן, היסטוריונית של המדעים ושל יהדות גרמניה
אנדריאס הילגרובר, היסטוריון, חוקר שואה
אנה זגרס, סטודנטית להיסטוריה כללית, היסטוריה של האמנות ולימודים סיניים, החל מ-1922
ישעיהו ליבוביץ, עוזר מחקר, 1928 - 1933 (עד עליית הנאצים לשלטון)
הנס קלזן, פרופסור למשפטים, בשנת 1933 (עד עליית הנאצים לשלטון)
קרלהיינץ שטוקהאוזן, סטודנט לבלשנות, 1947 - 1951
קרל שמיט, פרופסור למשפטים ומדעי המדינה, החל משנת 1933
אוניברסיטת רומבק, היא אוניברסיטה ציבורית בעיר רומבק שבדרום סודאן.
האוניברסיטה פועלת בקמפוס זמני הנמצא בשטח בית ספר תיכון רומבק, בעיירה רומבק.
לאוניברסיטה נבנה קמפוס קבוע בפרבר של רומבק, אבינג'וק.
הרעיון להקמת אוניברסיטה ברומבק הועלה לראשונה בפברואר 2006 כאשר נשיא סודאן באותה עת, עומר אל-בשיר, ביקר ברומבק.
הוא הבטיח לבנות אוניברסיטה בעיירה אשר תהייה האוניברסיטה הציבורית הרביעית בדרום סודאן.
האוניברסיטה נוסדה לבסוף בשנת 2010 בשיתוף פעולה בין הממשל המרכזי בח'רטום והשלטון האזורי בג'ובה.
מעת הכרזת עצמאותה של דרום סודאן ביולי 2011 נמצאת האוניברסיטה באחריות ממשלת דרום סודאן.
אוניברסיטת רומבק היא אחת משש אוניברסיטאות ציבוריות בדרום סודאן.
נכון ליולי 2011, האוניברסיטה מקיימת לימודים בפקולטות האקדמיות הבאות:
הפקולטה ללימודי כלכלה ומדעי החברה
אוניברסיטת ראטגרס היא אוניברסיטה ציבורית והמוסד הגדול ביותר להשכלה גבוהה במדינת ניו ג'רזי, ארצות הברית.
הקולג' נוסד על ידי ג'ון (יוהנס) פרלינגהויסן, נקרא בראשיתו Queen's College וקיבל הכרה ב-1766. זהו הקולג' השמיני בותיקותו בארצות הברית ואחד מתשעת שהוקמו לפני מלחמת העצמאות של ארצות הברית.
במקור הייתה אוניברסיטה פרטית שקיבלה אליה גברים בלבד, אך עם הזמן שינתה זאת ומאז מאפשרת לשני המינים ללמוד בה.
היא אחת משני הקולג'ים היחידים מאותה תקופה שהפכו לציבוריים, והוכרזה כאוניברסיטת ניו ג'רזי ב-1945.
לראטגרס שלושה קמפוסים, הקמפוס המוביל והגדול ביותר ממוקם בעיר ניו ברונסוויק ושני הקמפוסים האחרים ממוקמים בניוארק ובקמדן.
בעבר, הקמפוס שנמצא בניוארק היווה את "אוניברסיטת ניוארק", אך בשנת 1946 התמזג עם מערכת ראטגרס, ודבר דומה קרה גם עם הקמפוס בקמדן.
ראטגרס היא אוניברסיטת המדינה הגדולה ביותר בניו ג'רזי.
היא מציעה יותר מ-100 סוגי תואר ראשון שונים, 80 סוגי תואר שני שונים, 80 סוגי דוקטורט שונים ו בכ-175 מחלקות אקדמאיות.
האוניברסיטה חברה באיגוד האוניברסיטאות האמריקניות, חברה באיגוד אוניברסיטאות המחקר וחברה ב.
בשנת 2019 דורגה אוניברסיטת ראטגרס בניו ברנסוויק כאחת מ-150 האוניברסיטאות הטובות בעולם על פי דירוג שנגחאי.
בית הספר למוסמכים - ניו ברונסוויק
בית הספר לתכנון ומדיניות ציבורית ע"ש
בית הספר למוסמכים בפסיכולוגיה יישומית ומקצועית
בית הספר למנהל עסקים - ניוארק וניו ברונסוויק
בית הספר למדעי הסביבה והביולוגיה
בית הספר לניהול ויחסי עבודה
בית הספר למוסמכים - ניוארק
בית הספר לענייני ציבור ומינהל
בית הספר למוסמכים - קמדן
בית הספר למנהל עסקים - קמדן
בית הספר לסיעוד - קמדן
בית הספר לרפואה בניו ג'רזי
אוניברסיטת קליפורניה בסן דייגו היא אוניברסיטה ציבורית בסן דייגו, קליפורניה, אשר נוסדה בשנת 1960. היא האוניברסיטה הדרומית ביותר מבין עשרת הקמפוסים של מערכת אוניברסיטת קליפורניה (UC), ונחשבת אחת מהאוניברסיטאות הציבוריות הטובות בארצות הברית ובין האוניברסיטאות הטובות בעולם.
שטח האוניברסיטה תופס 8,814 דונם ליד חוף האוקיינוס השקט.
האוניברסיטה חברה בהתאגדות אוניברסיטאות האוקיינוס השקט (APRU), באיגוד האוניברסיטאות האמריקניות (AAU), באיגוד אוניברסיטאות המחקר (URA) ומסווגת באופן לא רשמי ל (החל משנת 1985).
כמה מן המחקרים באוניברסיטה התפרסמו, כגון פיתוח ה־Network News Transfer Protocol, ביסוס העובדה כי אכן מתקיימת תופעה של התחממות עולמית, וגילוי ה־GFP.
אוניברסיטת קליפורניה בסן דייגו מורכבת מ־12 בתי ספר לתואר ראשון, לתואר שני ותארים מקצועיים וכן שמונה קולג'ים למגורים לתואר ראשון, והיא מציעה מעל 200 תוכניות לימוד לתואר ראשון ותארים מתקדמים.
בית הספר למדעי הפיזיקה (1960)
בית הספר למדעי הביולוגיה (1961)
בית הספר לאמנויות ומדעי הרוח (1965)
בית הספר למדעי החברה (1986)
דירוג QS לאוניברסיטאות - מקום 62 (2024)
אוניברסיטת רוסטוק היא אוניברסיטה הנמצאת בעיר רוסטוק שבמדינה הגרמנית מקלנבורג-מערב פומרניה.
האוניברסיטה נוסדה בשנת 1419 והיא אחת מהאוניברסיטאות העתיקות ביותר בעולם, והעתיקה ביותר בצפון אירופה ואזור הים הבלטי.
האוניברסיטה נוסדה בשנת 1419 על ידי הדוכסים יוהאן הרביעי ואלברכט החמישי ממקלנבורג.
ב-13 בפברואר באותה השנה אישר האפיפיור מרטינוס החמישי בבולה ששלח את הקמת האוניברסיטה.
אוניברסיטת רוסטוק היא האוניברסיטה העתיקה ביותר בצפון אירופה.
בגרמניה ישנם רק עוד 5 אוניברסיטאות שנוסדו לפני אוניברסיטת רוסטוק: אוניברסיטת היידלברג (1386), אוניברסיטת קלן (1388), אוניברסיטת ארפורט (1392), אוניברסיטת וירצבורג (1402), אוניברסיטת לייפציג (1409).
מבין חמשת אלו, רק האוניברסיטאות של רוסטוק, היידלברג ולייפציג פעלו בלא הפסק מיום היווסדן.
במהלך המאה ה-15 למדו באוניברסיטת רוסטוק 400–500 סטודנטים בכל שנה, וביחס לימים ההם זהו מספר גדול של תלמידים.
רוסטוק הייתה מהאוניברסיטאות הגדולות בגרמניה, ורבים מתלמידיה הגיעו מארצות השפלה, סקנדינביה ומדינות אחרות הגובלות בים הבלטי.
עקב מאבקים פוליטיים ולחץ מצד הכנסייה, האוניברסיטה עברה בשנת 1437 לעיר גרייפסוואלד ונשארה שם עד לשנת 1443. בשנים 88–1487 הלימודים התקיימו בעיר ליבק.
בשנת 1542, מספר שנים אחרי העיר רוסטוק, האוניברסיטה נעשתה גם היא פרוטסטנטית; ההומניזם והלותרניזם הפכו למאפיינים המגדירים את האוניברסיטה.
לאחר מלחמת שלושים השנים (1618-1648) הפכה אוניברסיטת רוסטוק לאוניברסיטה מקומית.
בשנת 1827, לאחר שהבעלים של האוניברסיטה עזב את העיר, החל המצב להשתפר, ולקראת סוף המאה ה-19 החלה פעילות בנייה רחבה באלמה מאטר של רוסטוק ואוניברסיטת רוסטוק זכתה במעמדה הקודם בקרב אוניברסיטאות גרמניה.
בחגיגות ה-500 לאוניברסיטה, שהתקיימו ב-12 בנובמבר 1919, קיבלו אלברט איינשטיין ומקס פלאנק תואר דוקטור לשם כבוד.
רוסטוק הייתה האוניברסיטה הראשונה שהעניקה תואר כבוד לאיינשטיין.
מסקרן הדבר, כי תואר זה שניתן לאיינשטיין לא בוטל בתקופת הרייך השלישי, על אף שהנאצים הורו לעשות כן.
הסיבה לכך נותרה בלתי ברורה.
יצוין כי יהודים אחרים איבדו את התארים שלהם בשנת 1933, כדוגמת הפסיכולוג דייוויד כץ, הנס מוראל ואחרים.
עם סיומה של מלחמת העולם השנייה בשנת 1945 חלו שינויים רבים; האוניברסיטה, שכעת הייתה בחלק הסובייטי של גרמניה (יותר מאוחר הוקמה באזור זה הרפובליקה הדמוקרטית הגרמנית), נפתחה מחדש ב-24 בפברואר 1946. הפקולטה לאדריכלות נפתחה בשנת 1950, ובשנת 1951 נפתחה פקולטה למספנות (בשנת 1963 שונה השם לפקולטה לטכנולוגיה).
אוניברסיטת רוסטוק הייתה האוניברסיטה הראשונה בגרמניה לפתוח פקולטה טכנולוגית.
בשנת 1952 נפתחה פקולטה לתעופה, אך היא הועברה לדרזדן.
בשנת 1976 שונה שמה של האוניברסיטה ל"אוניברסיטת וילהלם פיק", על שמו של וילהלם פיק, נשיאה הראשון של הרפובליקה הדמוקרטית הגרמנית.
שם זה בוטל לאחר איחוד גרמניה.
במהלך 6 המאות בהן האוניברסיטה קיימת, דמויות בולטות רבות נקשרו באוניברסיטה, מהם למשל:
קרל פרידריך וילהלם ברוקמן, פילוסוף (ד"ר לפילוסופיה בשנת 1848).
אלברט איינשטיין, פיזיקאי וחתן פרס נובל (דוקטור לרפואה לשם כבוד בשנת 1919).
יואכים גאוק, הנשיא ה-11 של גרמניה, למד תאולוגיה ברוסטוק עד 1965, ד"ר לשם כבוד.
וולטר הלשטיין (1901-1982), נשיא הנציבות האירופית.
אלברכט קוסל, ביוכימאי וחתן פרס נובל (ד"ר לפילוסופיה בשנת 1878).
מקס פלאנק, פיזיקאי וחתן פרס נובל לפיזיקה (ד"ר לרפואה לשם כבוד בשנת 1919).
יצחק רילף, פילוסוף יהודי-גרמני (ד"ר לפילוסופיה בשנת 1865).
היינריך שלימן, ארכאולוג (ד"ר לפילוסופיה בשנת 1869).
רודולף שטיינר, פילוסוף אוסטרי ומייסד האנתרופוסופיה (ד"ר לפילוסופיה בשנת 1891).
אוטו שטרן, פיזיקאי יהודי-גרמני וחתן פרס נובל לפיזיקה.
כמו אוניברסיטאות אחרות באירופה, אוניברסיטת רוסטוק מחולקת למספר פקולטות .
הללו מחולקות למחלקות אקדמיות ולקתדרות .
אוניברסיטת רוסטוק מחולקת ל-9 הפקולטות הבאות:
האוניברסיטה מפעילה בית חולים לימודי.
בית החולים מפעיל מספר מכוני מחקר, ביניהם מכון אלברכט קוסל לנוירורגנרציה.
האוניברסיטה משתפת פעולה עם מספר מוסדות עצמאיים.
מכון לייבניץ לפיזיקה של האטמוספירה, בקיהלונגסבורן.
מכון לייבניץ למחקר על הים הבלטי בוורנמינדה.
מכון לייבניץ לביולוגיה של חיות משק בדומרסטורף, בשיתוף עם הממשלה הפדרלית של גרמניה.
המכון למחקר דמוגרפי על שם מקס פלאנק.
אוניברסיטת רוסטוק חתמה על שיתוף פעולה עם האוניברסיטאות הבאות (אם כי שיתופי פעולה וחילופי תלמידים אפשריים עם מוסדות רבים נוספים):
אוניברסיטת קארל בפראג, הרפובליקה הצ'כית.
אוניברסיטת ניו קסטל, הממלכה המאוחדת.
האוניברסיטה הלאומית של לה פלאטה, ארגנטינה.
האוניברסיטה למדעים של טוקיו, יפן.
אוניברסיטת אלבמה בהאנטסוויל, ארצות הברית.
אוניברסיטת קליפורניה בסנטה ברברה היא אוניברסיטת מחקר ציבורית בקליפורניה, אחד מעשרת הקמפוסים של אוניברסיטת קליפורניה.
היא ממוקמת על יד החוף ב, כ-160 קילומטרים צפונית ללוס אנג'לס, ובמרחק 13 קילומטרים מהעיר סנטה ברברה.
האוניברסיטה נוסדה ב-1891 כ-Anna Blake School, שהיה קולג' עצמאי למורים, והפכה לשלוחה של אוניברסיטת קליפורניה בשנת 1944. קמפוס האוניברסיטה הוא השלישי שהוקם במסגרת מערכת האוניברסיטאות של קליפורניה.
בדירוג השבועון יו אס ניוז אנד וורלד ריפורט (U.S.
News & World Report), האוניברסיטה נמצאת במקום ה-28 ברשימת האוניברסיטאות הטובות בארצות הברית לשנת 2015 ומקום עשירי בין האוניברסיטאות הציבוריות.
קמפוס האוניברסיטה ממוקם על צוק ליד האוקיינוס השקט.
הוא אינו שייך לשום רשות עירונית, אולם הוא סמוך לעיירה ורצועה לאורך האוקיינוס משתייכת בין העיר סנטה ברברה לקמפוס שייכת לעיר.
כיום הקמפוס כולל 163 בניינים על שטח של 4.267 קמ"ר.
אוניברסיטת קרוליינה הצפונית בצ'אפל היל היא אוניברסיטה ציבורית הממוקמת בצ'אפל היל שבמדינת קרוליינה הצפונית בארצות הברית.
האוניברסיטה נוסדה ב-1789 והיא האוניברסיטה הציבורית הוותיקה ביותר בארצות הברית.
הקמת האוניברסיטה אושרה באספת הנבחרים של מדינת קרוליינה הצפונית ב-11 בדצמבר 1789, אבן הפינה שלה הונחה ב-1793 והיא החלה לקלוט סטודנטים ב-1795. בכך הייתה לאוניברסיטה הציבורית הראשונה בארצות הברית.
האוניברסיטה נקראה בתחילה אוניברסיטת קרוליינה הצפונית.
ב-1932 הייתה האוניברסיטה חלק מהמוסדות שייסדו את מערכת האוניברסיטאות של קרוליינה הצפונית וב-1963 שונה שם האוניברסיטה לאוניברסיטת קרוליינה הצפונית בצ'אפל היל.
נכון לשנת 2015 האוניברסיטה מציעה תואר ראשון ב-78 תחומי דעת ותארים שניים ב-112 תחומי דעת ו-78 תוכניות לדוקטורט ו-7 תארים מקצועיים.
האוניברסיטה משתרעת על פני שטח של כ-3 קילומטרים רבועים.
לאוניברסיטה מסורת ארוכת שנים של הצטיינות בענפי ספורט שונים.
דירוג QS לאוניברסיטאות: מקום 132= (2024)